Tere! Sid Roth siin.
Tere tulemast minu maailma, kus kõik on loomulikult üleloomulik!
Saksamaa tuli välja koroonast tingitud majanduskriisist.
Täiesti üleloomulikult,
nii et see uudis jõudis ka riigi ajalehtede esikülgedele.
Sellest räägimegi.
Sid Roth on uurinud üle 40 aasta üleloomulikku maailma.
Liitu koos Sidiga vaatamaks saadet: "See on üleloomulik!“
Olen siin koos Saksamaalt pärit Hrvoje Sirovina'ga,
kes on ka varem me saates käinud.
Sa ei peaks siin üldse olemagi, sest sind ei tahetud lasta USA'sse!
Palvetasid vist ikka kõvasti?
Usun täiega, et siin on Jumala plaan mängus.
Usun sama.
Oled siin, sest Jumal tahab nii.
Mis juhtus peale seda, kui viimati me saates osalesid?
Me saime üle maailma nii palju E-kirju ja telefonikõnesid.
Suurel hulgal tunnistusi inimestest, kes said terveks.
Inimestest, kes tervenesid südamehaigustest.
Pered said taas kokku liidetud.
Ettevõtetel hakkas hästi minema.
Inimesed hakkasid jälle kuulma.
Nii et suurel hulgal häid tunnistusi, aga samas ka rohkelt palvesoove.
Hrvoje oli väga üllatunud,
sest ta poleks uskunud, milline vägi võib liikuda
ka televisiooni ja sotsiaalmeedia kaudu.
Inimesed said sama lihtsasti terveks,
otsekui ta oleks pannud käed nende peale.
Nii on.
Tavaliselt ilmub Jumala au me teenistustel
ja inimesed saavad terveks.
Kuid seekord käis kõik tele-eetri ja sotsiaalmeedia kaudu.
Ütlesid oma koguduses Saksamaal, et nüüd aitab
ja kuulutasid maikuu imede kuuks oma koguduses.
Samas said osa nii palju enamast. Mis juhtus?
Vastab tõele.
Tegelikult oli tegu isekate põhjustega.
Mai lõpp on meil alati perepuhkuste aeg.
Ühtlasi olid kõik piirid olnud koguaeg kinni.
Nii mõtlesin endamisi,
et siin pole millestki rääkidagi - ma lähen oma perega puhkama.
Nii kuulutasin maikuu imede kuuks
ja pidasin jutluste seeriat "Tantsides läbi tormi".
Kuid ilmalikud ajalehed noppisid selle kõik üles
ja te sattusite suurte pealkirjade all ajalehtedesse. - Tõsi.
Veel päev enne seda, kui pidin puhkusele sõitma,
polnud vähimatki märki sellest, et piirid avaneks
või et valitsus tühistaks koroona piirangud.
Kuid ma ja me palvetasime ja kuulutasime
ning järgmine päev ilmus lehes artikkel:
"Saksamaa tantsib taas!"
Nii et ärge tulge üldse ütlemagi, et miski on võimatu!
Hrvoje pidi minema puhkama!
Lehed kirjutavad esilehtedel: "Saksamaa tantsib taas!"
Kuid tead, mis on veel põnevam mu jaoks?
Kui sa läksid jõusaali ja Jumal hakkas sulle ilmutama,
kuidas käia aust ausse
ja millised on Tema au 10 taset.
Räägi lähemalt.
Olin jõusaalis, mõeldes Jumala Sõnale
ja mediteerides nii selle kui Jumala au üle.
Mõtlesin 1 Jh 4:12 peale, kus on öeldud,
et mitte keegi pole kunagi Jumalat näinud.
Siis aga kerkisid mulle erinevad piiblisalmid üles,
kus nägin, et üle 80 inimese Piiblis nägid Jumalat.
Üks piiblisalm teise järel tõusis mu meeltesse
ja ma läksin koju ning uurisin seda teemat lähemalt.
Püha Vaim ilmutas mulle Jumala au 10 erinevat taset
ja seda, kuidas liikuda aust ausse
ja kuidas see väljendub me elus
nii praktiliselt, loomulikult kui üleloomulikult.
Rääkides üleloomulikust avaldumisest,
siis rääkisid millestki, mis juhtus su koguduse liikmetega -
sh su abikaasaga,
kui nad lamasid Jumala Vaimu mõju all põrandal.
Nii sa ise kui teised nägite neist suitsu väljumas?
Jaa.
Meil olid koguduses sel hetkel üsna rasked ajad.
Inimestel oli raskusi ja esines ka tagakiusu,
kuid inimesed olid samas näljased Jumala järele.
Nii et nad lamasid me palvekoosolekutel
Jumala ees maas,
tuues oma elud kui elavaks ohvriks.
Tõeliselt auline aeg.
Kogesime tol ajal palju tervenemisi
ja viis inimest ärkas isegi surnuist üles.
Kui nad aga siis põrandalt püsti tõusid,
tõusis nende õlgadelt ja peast suitsu.
Usume, et see oli kui Jumala kinnitus: "Ma võtan te elava ohvri vastu."
See on eelmaitse sellest, mis on alles tulemas.
Olen viimasel ajal kasutanud palju väljendit:
"Kõik pardale!"
Jumal ei võia vaid teatud üksikuid inimesi,
kellest saavad meedia-staarid või muud sarnast.
Nii tahan ka teile öelda: "Kõik pardale!"
Püüa nii hästi kui suudad kirjeldada meile Jumala au.
Usun, et seda on kõige paremini kirjeldatud Luuka 5:26,
kus Jeesus oli just tervendanud halvatud mehe
ja andestanud talle ta patud.
Inimesed nägid seda ja ütlesid:
Me oleme täna kummalisi asju näinud!”
Sõna "kummaline" on kreeka keeles "paradoxos".
"Para" tähendab "enne" ja "doxa" tähendab "au".
"Paradoxos" aga tähendab "paradoksaalne"
ehk midagi hullumeelset, kirjeldamatut.
Midagi ebatavalist.
Midagi, mis ei tundu loogiline.
Nii et nad nägid Jumala au,
aga see ei tundnud loogiline nende mõistusele.
See polnud loogiline loodusseaduste seisukohalt.
Seetõttu nad ütlesidki,
et nad on näinud kummalisi, paradoksaalseid asju.
Kuid see oli Jumala au.
See on see, kui taevas ja maa saavad kokku
ning üleloomulik ületab kõik loomulikud seadused.
Enamus inimesi lihtsalt ütleb: "Jumal, näita mulle oma au."
Piibel aga ütleb, et me võime käia aust ausse.
Ma tahaks küll teada, mis need 10 Jumala au taset on?
Kuidas sinuga lood on?
Mitmendal Jumala au tasemel sa ise oled?
Esimesel.
Järgmine küsimus palun.
Usun, et ma olen 6'ndal tasemel.
Usun, et see on see tase ja mulle väga meeldib see,
sest see on jumalakartuse tase.
Usun, et jumalakartus on kõige olulisem asi me elus üldse.
Usun, et kui sul on jumalakartust, siis see on kui ukseks
kõigile teistele aulistele ja imelistele sammudele ning kogemustele elus.
Usun, et kui meil on jumalakartust, siis...
Meie maad saavad muudetud tänu meile.
Usun, et me pered saavad muudetud.
Piiblis pole ühtegi teist asja,
mis oleks seotud suuremate õnnistustega
kui jumalakartus.
Mitte miski.
Piiblis on öeldud, et isegi Jeesuse elupäevil...
Ma pole kunagi näinud
ühegi raamatu pealkirjana "Jumalakartus".
See poleks Ameerikas ega maailmas just kõige suurem müügihitt.
Samas meeldib me uudistele ja meediale hirmu teema, nii et...
Nii et usun, et see võib olla päris hea pealkiri.
Teate, mis?
Hrvoje räägib peale pausi,
mida ta on avastanud piiramatule aule ligipääsemise kohta.
Piiramatu Jumala au!
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest su elu jaoks.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada,
millal sa igapäevaselt palvetad.
Kasutada meie ülemaailmse palvekogukonna hüvesid
jagades seal oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt selles üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse...
Hrvoje, sa usud,
et Jumala au on võimalik kogeda ja et seda peabki kogema.
Miks sa seda nii veendunult usud?
Usun seda seetõttu, et seda on näha üle kogu Piibli.
Me näeme seal Jeesuse imesid ja au esiletulekut.
Johannese 5. ptk.'s on lugu mehest, kes oli 38 aastat halvatud.
Ja isegi, et tema ei otsinud Jeesust, tutvustas Jeesus end ise talle.
Mees ei palunud tervenemist,
aga Jeesus läks ta juurde, sest nägi ta vajadust.
See mees ei teadnud, kes Jeesus on, aga Jeesus tutvustas end talle.
Jeesus küsis, kas mees tahaks saada terveks,
aga mehe vastused kätkesid endas vaid kahtlusi ja vabandusi.
Kuid Jeesus tervendas ta sellest hoolimata.
Nii et Jeesus tahab tervendada.
Küsimus pole selles, kas keegi on kristlane või mitte
ja kas ta usub Jeesusesse või mitte.
Tegu on sellise Jumala au tasemega, mis on mõeldud kõigile
ja me peaks jagama seda au kogu maailmaga,
et inimesed võiks uskuda Messiasse, Jeesusesse Kristusesse.
Sa räägid ka Moosesest ja Jumala aust.
Mooses palvetas 2 Moosese 33:18: Näita siis mulle oma auhiilgust!”
Usun siiralt, et põhjus, miks ta sai paluda rohkem Jumala au..
Sest 2 Moosese 33:11 on öeldud,
et Jumal kõneles Moosesega palgest palgesse.
Nagu sõber sõbraga.
See on väga auline.
See on imeline!
Ja ometi palus Mooses seitse salmi hiljem:
"Näita mulle oma au!"
Mooses oli näljane selle järele.
Aga miks ta sai seda üldse paluda?
Usun, et seda tänu salmile 13, kus ta palus: "Näita mulle oma teed."
Jumala au nägemine tõi ta elus esile ühe isetu tsükli.
Ta ei igatsenud endale rohkem õnnistusi,
vaid ta tahtis saada rohkem osa Jumalast
ja kogeda vähem iseennast.
Vaatame Jumala au 2. taset, millest õpetad.
2. tase puudutab imesid ja tunnustähti.
Olgem ausad, enamus usklikke arvab, et see pole nende jaoks.
Sest nad pole neid kunagi näinud.
Mida aga Piibel ja sina selle kohta ütlete?
See on kõigile!
Samas küsisin Jumalalt, miks see kõik kõigest 2. tasandil on
ja Ta vastas: "Seetõttu, et ma ei taha,
et mu rahvas vaid 2. tasandile pidama jääks.
Mul on enamat nende jaoks."
Imede ja tunnustähtede nägemine ei ole kogu loo lõplik lugu,
vaid alles algus.
Jeesus ütles: "Minge välja ja tervendage haigeid,
ajage välja kurje vaime
ja äratage üles surnud!"
Vägi seda teha on meie sees ja see on see, mida ka Piibel õpetab.
Me peaksime tegema kõiki neid asju,
sest sisenesime sellisele Jumala au tasemele
koheselt, kui võtsime Jeesuse oma Päästjana vastu.
Sul oli väga erakordne kohtumine Jumalaga
ajal, mil sul oli väga raske.
Paljudel teist on ka hetkel väga raske.
Räägi meile sellest kohtumisest.
Kui ma sain päästetud...
Jumal päästis mind ajal,
kui ma isegi ei otsinud Teda ega igatsenud Ta järele.
Ma küll arvasin, et armastan Teda,
aga Ta tabas mind kui välk selgest taevast.
Mõtlesin: "Jumal, see on nii imeline!"
Mu esimesed 2 kuud Jeesusega oli kui elu ime- ja võludemaal
ja ma arvasin, et nii jääb igaveseks.
Kuid 2 kuu möödudes
hakkas mu inimlik loomus uksele koputama
ja kõik see, mida vaimus kogesin,
ei kandunud kuidagi üle mu teistesse eluvaldkondadesse.
Nii et ma maadlesin teatud teemadega.
Patuteemaga oma elus.
Ma ei teadnud, mida teha ega uskunud, et saan hakkama.
Kuniks ühel augustikuu ööl, 2001. aastal,
ma nägin unenäo,
kus ma viibisin meie linna staadionil
ja seal toimus üks jõukatsumine.
Seal oli üks tohutult suur mees - nii pikk ja tugev, et tegi kõigile ära.
Nii ei olnud talle enam ühtki vastast.
Ta vaatas rahva seas ringi ja vihjas siis mulle: "Sina!"
Ta näitas minu peale ja ma küsisin: "Sa pead mind silmas?"
"Ei, ei, mina küll ei osale!"
See oli lausa piinlik, sest teadsin, et ei suudaks temaga kätt suruda.
Kuid ta tõesti mõtles mind.
Läksin ette ja mõtlesin:
"Saagu see juba ruttu läbi, et saaksin sealt lahkuda,
kuna see saab olema täiega piinlik."
Ta haaras mu käe enda kätte,
mis oli nii suur,
et ma ei näinud selle tagant omaenda kätt.
Käesurumine hakkas pihta ja ma sulgesin silmad,
mõeldes, et minuga on kõik.
Aga midagi ei juhtunud.
Tegin silmad lahti ja nägin, et ta pingutas kõigest väest.
Ta püüdis minust kõigest väest jagu saada,
aga ei saanud.
Ja siis ma mõistsin, et see on minu võimalus.
Nii koondasin kogu oma jõu ja püüdsin temast võitu saada,
aga midagi ei juhtunud.
Siis aga ütlesin: "Püha Vaim, aita mind."
ja ma surusin selle mehe käe maha.
Inimesed hakkasid hüppama ja tõstsid mind oma õlgadele.
Ütlesin, et sel pole minuga mingit pistmist,
vaid et see on Püha Vaimu töö.
Ärkasin üles ja teadsin,
et pean saama Püha Vaimuga ristitud,
et saada võitu kõigist asjadest, millega maadlesin.
Nagu juba varem ütlesid - on ülimalt oluline,
et inimesed mõistaksid jumalakartuse tähendust.
Kuid see ei peitu üldse selles, mida te arvate.
Selgita palun.
2 Moosese 20:20 on öeldud:
Ärge kartke, sest Jumal on tulnud teid katsuma,
et teil oleks tema kartus silme ees"
Ühtpidi "Ärge kartke!"
ja samas peaks Ta kartus olema me silme ees.
See tähendab, et jumalakartus ajab välja kõik ülejäänud hirmud.
Jumalakartus saab ajada välja kõik elus kogetavad hirmud.
Su pere- ja tööga seotud hirmud.
Jumalakartus ajab kõik need hirmud välja.
Jumalakartuse omamine tähendab jooksmist Tema poole
ja mitte ära Ta juurest.
Usun, et see on uks ja värav
kogemaks Jumala au kõrgmaid tasandeid.
Usun, et omades jumalakartust pole ükski asi võimatu me jaoks.
Mitte ükski asi.
Rääkisid varem ka Jumala nägemisest
ja sellest, kuidas Piiblis on pea 80 inimest,
kes nägid Jumalat.
Kuid vaid vähesed elasid ja käisid Jumalaga. - Just nii.
2 Moosese 24:9-11 on kui mu elu salm.
Midagi aulisemat ei anna enam ollagi.
Seal on öeldud,
et Mooses, Aaron, Naadab, Abihu ja 70 Iisraeli vanemat
läksid üles mäele, nägid Jumalat ja sõid ning jõid koos Temaga.
Mu meelest ütleb see kõik ja enam paremaks minna ei annagi.
2 Moosese 24 peatükk kirjeldab siis seda.
32. peatükis aga on näha need samad mehed -
va Mooses ja Joosua,
kes lasid valada kullast vasika.
Nad olid näinud Jumalat
ja langesid ometi ebajumalateenistuse küüsi.
Tead, mida Jumal mulle selle kohta ütles?
Küsisin Jumalalt, kuidas selline asi on üldse võimalik?
Jumal vastas:
"Peale seda kohtumist minuga liikus Mooses üha edasi kõrgemale,
samas kui teised liikusid üha enam allapoole."
Kõik teised olid rahul sellega, mida nad olid näinud.
Nad olid rõõmsad, et said sellest oma FB'I/Insta lehel jagada.
Mooses aga polnud rahul vaid FB/Instaga
ja igatses veelgi enam Jumala järele.
Mooses tahtis elada koos Jumalaga.
Jah, see oli temagi jaoks tore näha Jumalat
ja süüa-juua koos Temaga,
aga samas igatses ta veelgi enam näha Jumala teid
ja elada-käia koos Jumalaga.
Mulle nii meeldib Apostlite tegude 4. peatükk,
kus Peetrus ja Johannes olid suurkohtu ees ülekuulamisel.
Suurkohus nägi, et nad on õppimata-harimata ja lihtsad mehed.
Sõna "õppimata" tähendab kreeka keeles "idiotes".
No sõna "idioot" tean ma igal juhul!
See on see, mida nad Peetruses ja Johanneses nägid.
Samas aga nägid nad ka, et neis on midagi teistsugust
ja nad mõistsid, et nad on olnud koos Jeesusega.
See on see, mida Jumala au teeb.
Mina usun, et Jumala au on mõõdetav.
Kuidas?
Piibel ütleb 2 Korintlastele 3:18:
"Aga meid kõiki,
kes me katmata palgega vaatleme Issanda kirkust peegeldumas,
muudetakse samasuguseks kujuks kirkusest kirkusesse."
Muudetakse kelle kujuks või järgi? Jeesuse Kristuse kuju järgi.
See, kui palju Jumala au oleme kogenud,
on mõõdetav selle järgi,
kui palju oleme muutunud Jeesuse sarnaseks.
Kas me armastame rohkem? Andestame rohkem?
Parandame meelt rohkem?
Kiidame rohkem Jumalat?
Igatseme rohkem Tema ligiolu järele?
- 9. tasand.
Ühtsus Jumalaga.
Usun, et see on kõrgeim tasand, mida inimene võib eales saavutada.
Kuid sa ütlesid, et on 10. tasandit! - Ongi, kui 9's on kõrgeim meie jaoks.
Hea küll, räägi siis sellest 9. tasandist.
Kui see on kõrgeim, milleni küünime.
9. tasand tähendab ühtsust Jumalaga.
24h enne raskeimat aega Jeesuse elus
palus Jeesus ühe palve, mis kätkes endas ühtsust.
Ühtsust kristlaste ehk usklike vahel
ja ühtsust Jumalaga.
Mina usun, et ühtsus on tugevaim side meie vahel.
Me teame Piiblist Paabeli torni lugu. See on kirjas 1 Moosese 11. ptk.'s.
Jumal pidi segama ära inimeste keele, sest kogu see rahvas oli kui üks
ja Jumal ütles, et selle ühtsuse tõttu pole miski võimatu nende jaoks.
Nii et ühtsuse seadus kehtib nii usklike kui uskmatute puhul?
Absoluutselt!
Miks on pimeduseriik olnud viimastel sajanditel nii edukas?
Mitte armastuse tõttu.
Ma tõsiselt kahtlen,
et deemonite ja pimeduse jõudude vahel
oleks mingit armastust.
Aga miks nad siis nii edukad on?
Tänu ühtsusele.
Kui palju enam siis usklikud, kes tegutsevad Jumala armastuses,
saavad ühtsuses saavutada kõike,
kui juba uskmatudki seda suudavad.
Me jaoks pole miski võimatu!
Mitte miski! Mitte miski!
Ei ühiskonna muutmine ega miski muu - miski pole võimatu!
Mitte miski!
Nüüd aga viisid mu uudishimu lakke.
Mis see 10. tasand siis on?
Selleks on ligipääsmatu valgus.
Piibel ütleb, et Jumal elab ligipääsmatus valguses.
See on reserveeritud vaid Jumalale
ja mul on nii hea meel selle üle,
sest keegi pole Tema sarnane.
Mitte keegi teine ei vääri sellist kohta nagu Tema
ega saa ka kunagi väärima.
Ta on üks ja ainus.
Ta on üdini armastav ja armuline.
Ta on nii imeline ja võrratu!
Piibli sõnul saab lõpuks iga põlv nõtkuma Ta ees.
Mul on nii hea meel, et on olemas koht,
mis on reserveeritud vaid Jumalale.
Ütlesin: "Aga Jumal, ma tahan olla koos Sinuga."
Piiblis, 1 Johannese 4:12 on öeldud, et "Jumalat ei ole keegi iial näinud."
Siis aga on öeldud,
et kui me armastame üksteist, püsib ka Jumal meis.
See 10. tasand on ligipääsmatu valgus,
millele me ei pääse kunagi ligi, sest see kuulub vaid Jumalale.
Ja mul on nii hea meel selle üle, sest keegi pole Tema sarnane.
Kuna Ta aga teadis,
et keegi ei jõua kunagi sellele tasemele, mida Ta on teinud,
tuli Ta alla, siia maa peale ja asus elama meie sisse.
Elu tundub libisevat käest igapäevaste tegevuste tavalises rütmis
Sa ärkad,
käid dušši all,
paned riidesse,
kannad hoolt teiste eest,
sõidad tööle,
töötad täiega 8h,
võib-olla ka 9h
ja võib-olla isegi 10h.
Siis sõidad tagasi koju,
teed süüa,
vaatad telekat,
ja heidad magama.
Üks ja sama etteaimatav tsükkel päevast päeva,
kuust kuusse,
aastast aastasse
ja sa mõtled, kas see ongi kogu elu?
Samas on muutus siiski võimalik.
Su elu jaoks on üks suurem eesmärk.
Midagi, mida vaid sina saad teha.
Üks plaan ja juhis, mis oli olemas juba enne su sündi.
Tee, mis on loodud vaid sulle ja mida mööda vaid sina saad minna.
Päevast päeva, tund tunni järel.
Kui otsustad selle kasuks, saab ka su saatus ilmsiks.
Kutse on olemas.
Oled sa valmis avastama kõike elu poolt pakutavat?
Kas tahad teada, mille jaoks sind tõeliselt loodi?
Kas igatsed enamat?
Kas igatsed avastada oma eesmärki?
Pakume sulle mõjuvõimast raamatut, mis näitab sulle teed.
Saad selle tasuta alla laadida ekraanil nähtava kodulehe kaudu.
Järgmises saates...
Kõik lood rääkisid minu vastu.
Olin alkoholi- ja narkosõltlane ja ühel hetkel silmitsi surmaga.
Sattusin autoõnnetusse, lennates näoga läbi esiklaasi,
mis lõikas kui žiletiga.
Mu elus puudus igasugune lootus ja minu jaoks oli see läbi.
Kuniks korraga Jeesus ilmus mulle
ja tegi mulle pakkumise, millest ma ei saanud keelduda.
Pakkumise, mis muutis mu elu igaveseks.
Tere! Mina olen Jim Maxim.
Vaadake meid järgminegi kord,
et kuulda, kuidas see pakkumine kehtib teiegi puhul.
Soovides toetada TV7 tööd, võite helistada 900 1770 (hind 10)
Tõlge: Anne-Ly Raukas